CELEX: 32018D1942
Language: bg
Date: 2018-12-10 00:00:00
Title: Решение (ОВППС) 2018/1942 на Съвета от 10 декември 2018 година за удължаване на срока на действие и за изменение на Решение 2012/389/ОВППС относно мисията на Европейския съюз за изграждане на капацитет в Сомалия (EUCAP Somalia)

11.12.2018   
               
               
                  BG
               
               
                  Официален вестник на Европейския съюз
               
               
                  L 314/56
               
            
         РЕШЕНИЕ (ОВППС) 2018/1942 НА СЪВЕТА
         от 10 декември 2018 година
         за удължаване на срока на действие и за изменение на Решение 2012/389/ОВППС относно мисията на Европейския съюз за изграждане на капацитет в Сомалия (EUCAP Somalia)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 42, параграф 4 и член 43, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 16 юли 2012 г. Съветът прие Решение 2012/389/ОВППС относно мисията на Европейския съюз за изграждане на регионален морски капацитет в региона на Африканския рог (EUCAP NESTOR) (1).
                  
               
                     (2)
                  
                  
                     На 12 декември 2016 г. Съветът прие Решение (ОВППС) 2016/2240 (2) за изменение на Решение 2012/389/ОВППС. Наименованието на мисията беше променено на EUCAP Somalia и мандатът ѝ беше удължен до 31 декември 2018 г.
                  
               
                     (3)
                  
                  
                     На 15 февруари 2018 г. Съветът прие Решение (ОВППС) 2018/226 (3) за изменение на Решение 2012/389/ОВППС, с което се предоставя референтна сума за периода до 31 декември 2018 г.
                  
               
                     (4)
                  
                  
                     След цялостния и координиран стратегически преглед на ангажиментите по линия на ОПСО в Сомалия и Африканския рог Комитетът по политика и сигурност постигна съгласие да измени и да удължи до 31 декември 2020 г. мандата на мисията.
                  
               
                     (5)
                  
                  
                     Поради това Решение 2012/389/ОВППС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2012/389/ОВППС се изменя, както следва:
            
                        1)
                     
                     
                        В член 3, параграф 1 буква в) се заменя със следното:
                        
                                    „в)
                                 
                                 
                                    преследва тези цели, като подкрепя сомалийските власти при изготвянето на необходимото законодателство и създаването на съдебни органи, като предоставя необходимото наставничество, консултации, обучение и оборудване на сомалийските структури в областта на прилагането на морското гражданско право и като предоставя консултации относно политиката, управлението, контрола и координацията на Министерството на вътрешната сигурност и полицията в подкрепа на инициативи на Съюза и международните партньори.“
                                 
                              
                  
                        2)
                     
                     
                        В член 13, параграф 1 се добавя следната алинея:
                        „Референтната сума, предназначена за покриване на свързаните с EUCAP Somalia разходи за периода от 1 януари 2019 г. до 31 декември 2020 г., е в размер на 66 100 000 EUR.“
                     
                  
                        3)
                     
                     
                        В член 16 второто изречение се заменя със следното:
                        „То се прилага до 31 декември 2020 г.“.
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 10 декември 2018 година.
            
               
                  За Съвета
               
               
                  Председател
               
               F. MOGHERINI
            
         
         
            (1)  Решение 2012/389/ОВППС на Съвета от 16 юли 2012 г. относно мисията на Европейския съюз за изграждане на капацитет в Сомалия (EUCAP Somalia) (ОВ L 187, 17.7.2012 г., стр. 40).
         
            (2)  Решение (ОВППС) 2016/2240 на Съвета от 12 декември 2016 г. за изменение на Решение 2012/389/ОВППС относно мисията на Европейския съюз за изграждане на регионален морски капацитет в региона на Африканския рог (EUCAP NESTOR) (ОВ L 337, 13.12.2016 г., стр. 18).
         
            (3)  Решение (ОВППС) 2018/226 на Съвета от 15 февруари 2018 г. за изменение на Решение 2012/389/ОВППС относно мисията на Европейския съюз за изграждане на капацитет в Сомалия (EUCAP Somalia) (ОВ L 43, 16.2.2018 г., стр. 15).